# 2010. gada FIFA Pasaules kauss[labot | labot pirmkodu]

FIFA Pasaules kauss 2010| *2010 FIFA World Cup* *FIFA Sokker-Wêreldbekertoernooi in 2010* |
| --- |
|  |
| Turnīra informācija |
| Rīkotājvalsts |  Dienvidāfrika |
| Norises laiks |
11. jūnijs - 11. jūlijs |
| Komandas |
32 (no 6 konfederācijām) (no 205 dalībvalstīm) |
| Arēnas |
10 (9 pilsētās) |
| Vietu sadalījums |
| Čempioni  |  Spānija (1. tituls) |
| 2. vieta  |  Nīderlande |
| 3. vieta  |  Vācija |
| 4. vieta |  Urugvaja |
| Turnīra statistika |
| Spēles |
64 |
| Gūtie vārti |
145 (2.27 vidēji spēlē) |
| Skatītāji |
3 178 856 (49 670 vidēji spēlē) |
| Rezultatīvākais |  Tomass Millers (5 vārti) |
| Vērtīgākais |  Djego Forlans |
| ← 2006 2014 → |

**2010. gada FIFA Pasaules kauss** (angļu: *2010 FIFA World Cup*, afrikandu: *FIFA Sokker-Wêreldbekertoernooi in 2010*) bija starptautisks vīriešu izlašu futbola turnīrs, kas notika Dienvidāfrikā no 2010. gada 11. jūnija līdz 11. jūlijam. Tas bija 19. FIFA Pasaules kausa finālturnīrs. Pirmoreiz Pasaules kausa finālturnīrs norisinājās Āfrikas kontinentā, atstājot Okeānijas Futbola konfederāciju kā vienīgo no sešām FIFA konfederācijām, kuras dalībvalstis nav rīkojušas čempionātu. Savu pirmo FIFA Pasaules kausu šajā turnīrā ieguva Spānijas izlase ar 1:0 finālā pārspējot Nīderlandi.

Finālturnīram kvalificējās 32 valstis. Dienvidāfrikas izlase turnīram kvalificējās automātiski, kā Pasaules kausa organizētāji. Pārējās valstis kvalificējās, spēlējot kvalifikācijas spēles no 2007. gada 25. augusta līdz 2009. gada 18. novembrim. Finālturnīrā kopā tika aizvadītas 64 spēles, kas tika izspēlētas 10 stadionos, 9 pilsētās.

Pirmo reizi mājinieki (šajā gadījumā Dienvidāfrikas izlase) netika ārā no grupu turnīra. Grupu turnīru nepārvarēja abas iepriekšējā FIFA Pasaules kausa finālistes — Itālija un Francija.

## Rīkotājvalsts izvēle

Dienvidāfrikas futbola fani Keiptaunā
Āfrika kā kontinents, kurā rīkot 2010. gada FIFA Pasaules kausu, tika izvēlēts saskaņā ar FIFA politiku, kas paredzēja čempionāta rīkošanas rotācijas principu starp konfederācijām (šī politika tika pārstrādāta 2007. gada oktobrī). Piecas Āfrikas valstis izvirzīja savas kandidatūras Pasaules kausa rīkošanai:

* Ēģipte
* Lībija /  Tunisija (kopīgi)
* Maroka
* Dienvidāfrika

Sekojot FIFA lēmumam neatļaut turnīru rīkot divām valstīm kopīgi, Tunisija atsauca savu kandidatūru. Komiteja nolēma izslēgt arī Lībijas kandidatūru, jo tā neatbilda izvirzīto prasību standartiem.

Pēc vienas balsošanas kārtas FIFA prezidents Zeps Blaters preses konferencē Cīrihē 2004. gada 15. maijā paziņoja, ka Dienvidāfrikas Republikai tiek piešķirtas tiesības rīkot Pasaules kausa finālturnīru, kas tādējādi uzvarēja Marokas un Ēģiptes pieteikumus.

Rezultāti:

1. Dienvidāfrika, 14 balsis
2. Maroka, 10 balsis
3. Ēģipte, 0 balsis

2015. gada maijā tika veikti vairāku FIFA amatpersonu aresti saistībā ar kukuļdošanu cīņā par 2010. gada FIFA Pasaules kausa organizēšanu. Tika ziņots, ka Dienvidāfrikas amatpersonas esot maksājušas kukuļus FIFA amatpersonām, lai iegūt tiesības rīkot finālturnīru. 2015. gada 6. jūnijā Apvienotās Karalistes laikraksts *The Daily Telegraph* rakstīja, ja nebūtu bijusi korupcija, tad turnīru noteikti rīkotu Maroka.

## Kvalifikācija

Kā turnīra rīkotāji Dienvidāfrikas izlase finālturnīram kvalificējās automātiski. Kopš 2002. gada iepriekšējā čempionāta uzvarētāji vairs neiegūst automātisku ceļazīmi uz nākamo turnīru. 2010. gada Pasaules kausa kvalifikācijas turnīra izloze notika Dienvidāfrikas pilsētā Durbanā 2007. gada 25. novembrī. Kopumā kvalifikācijai pieteicās 204 (izņemot Brunejas, Laosas un Filipīnu izlases) no 207 FIFA dalībvalstīm — par 4 komandām vairāk nekā iepriekšējā Pasaules kausa kvalifikācijā, tā uzstādot jaunu rekordu. Kvalifikācija noslēdzās 2009. gada 18. novembrī. Turnīram pirmo reizi kvalificējās Slovākijas izlase. Pēc 44 gadu pārtraukuma finālturnīrā spēlēja Ziemeļkorejas izlase. Pēc 28 gadu pārtraukuma piedalījās arī Hondurasas un Jaunzēlandes izlases. Futbola rangā visaugstāk esošās izlases, kas nekvalificējās finālturnīram, bija Horvātijas izlase, Krievijas izlase un Turcijas izlase.

| Reģions | Kvalificējās | Komandas |
| --- | --- | --- |
| Eiropa (UEFA) | 13 no 53 |  Nīderlande,  Anglija,  Spānija,  Vācija,  Dānija,  Serbija,  Itālija,  Šveice,  Slovākija,  Grieķija,  Slovēnija,  Portugāle,  Francija |
| Dienvidamerika (CONMEBOL) | 5 no 10 |  Brazīlija,  Paragvaja,  Čīle,  Argentīna,  Urugvaja |
| Ziemeļamerika, Centrālamerika un Karību reģions (CONCACAF) | 3 no 35 |  Meksika,  ASV,  Hondurasa |
| Āzija (AFC) | 4 no 43 |  Ziemeļkoreja,  Austrālija,  Dienvidkoreja,  Japāna |
| Āfrika (CAF) | 6 no 53 |  Dienvidāfrika (rīkotāji),  Gana,  Kotdivuāra,  Nigērija,  Kamerūna,  Alžīrija |
| Okeānija (OFC) | 1 no 10 |  Jaunzēlande |

## Talismans

**Zakumi**, 2010. gada Pasaules kausa talismans
2010. gada Pasaules kausa oficiālais talismans ir Zakumi, leopards ar zaļiem matiem. Viņa vārds veidots no "ZA", Dienvidāfrikas starptautiskā saīsinājuma, un "kumi", vārda, kas nozīmē "desmit" vairākās Āfrikas valodās. Talismana krāsas attēlo arī turnīra saimnieku formas tērpu krāsas - dzeltenu un zaļu.

## Tiesneši

FIFA izvēlējās tiesnešus no visām 6 FIFA konfederācijām. Kopā ar 30 galvenajiem tiesnešiem FIFA nosauca arī 60 līnijtiesnešus.

## Stadioni

Dienvidāfrikas Republikā aktīvi tika būvēti un pārbūvēti stadioni, kuros norisinās Pasaules kausa spēles. Finālspēle notika *Soccer City* stadionā, Johannesburgā.

| Johannesburga | Durbana | Keiptauna | Johannesburga | Pretorija |
| --- | --- | --- | --- | --- |
| *Soccer City* | *Moses Mabhida Stadium* | *Green Point Stadium* | *Ellis Park Stadium* | *Loftus Versfeld Stadium* |
| Ietilpība: **94 900** | Ietilpība: **70 000** | Ietilpība: **69 070** | Ietilpība: **62 567** | Ietilpība: **51 760** |
|  |  |  |  |  |
| Portelizabeta | Blumfonteina | Polokvane | Nelspreita | Restenberha |
| *Nelson Mandela Bay Stadium* | *Free State Stadium* | *Peter Mokaba Stadium* | *Mbombela Stadium* | *Royal Bafokeng Stadium* |
| Ietilpība: **48 000** | Ietilpība: **48 000** | Ietilpība: **46 000** | Ietilpība: **43 500** | Ietilpība: **42 000** |
|  |  |  |  |  |

Durbana
Portelizabeta
Restenberha
Nelspreita
Pretorija
Blumfonteina
Johannesburga
Keiptauna
Polokvane

## Spēļu kalendārs

Komandu sadalījums pa grupām tika noteikts īpašā izlozē, kura notika 2009. gada 4. decembrī 19:00 Keiptaunas Starptautiskajā konferenču centrā. Izlozi vadīja FIFA ģenerālsekretārs Žeroms Valke un Dienvidāfrikas izcelsmes aktrise Šarlīze Terona, izlozē piedalījās arī dažādas sporta zvaigznes (Bekhems, Gebreselasie, Bekenbauers, Eusebiu). Ar uzrunu uzstājās FIFA prezidents Jozefs Blaters, klātesošos ar videouzrunu sveica Nelsons Mandela. Izlozi tiešraidē translēja LTV7.

Dienvidāfrikas izlase kā rīkotāji ieņēma A grupas pirmo pozīciju. Komandas tika ielozētas 4 grozos, ņemot vērā gan FIFA reitingu, gan ģeogrāfiskās konfederācijas. 1. groza izsētās komandas tika ielozētas katra savā apakšgrupā un ieņēma grupas pirmo pozīciju. Izlozējot pārējās komandas, tika ņemts vērā konfederāciju sadalījums - viena grupā nedrīkstēja būt divas komandas no vienas konfederācijas - izņemot Eiropas komandas, kuras vienā grupā varēja būt divas. Ņemot vērā šo, Dienvidāfrikas komandu nedrīkstēja ielozēt pret 3. groza Āfrikas komandām un Argentīnu ar Brazīliju (izsētas 1. grozā) nedrīkstēja ielozēt pret pārējām Dienvidamerikas komandām.

| **1. grozs** (Izsētās komandas) | **2. grozs** (Āzija, Ziemeļamerika un Okeānija) | **3. grozs** (Āfrika un Dienvidamerika) | **4. grozs** (Eiropa) |
| --- | --- | --- | --- |
| * Dienvidāfrika
* Brazīlija
* Spānija
* Nīderlande
* Itālija
* Vācija
* Argentīna
* Anglija
 | * Austrālija
* Japāna
* Ziemeļkoreja
* Dienvidkoreja
* Hondurasa
* Meksika
* ASV
* Jaunzēlande
 | * Alžīrija
* Kamerūna
* Kotdivuāra
* Gana
* Nigērija
* Čīle
* Paragvaja
* Urugvaja
 | * Dānija
* Francija
* Grieķija
* Portugāle
* Serbija
* Slovākija
* Slovēnija
* Šveice
 |

Turnīrs sākās 2010. gada 11. jūnijā un aizritēja veselu mēnesi, noslēdzoties 2010. gada 11. jūlijā.

Komandas pozīciju grupā noteica pēc šādiem kritērijiem:

* Iegūto punktu skaits
* Gūto/zaudēto vārtu starpība
* Gūto vārtu skaits

Ja pēc augstāk minētajiem kritērijiem komandu vietu nebija iespējams noteikt, tālāk tika ņemti vērā šādi kritēriji:

* Gūto punktu skaits spēlēs starp iesaistītajām komandām
* Vārtu starpība spēlēs starp iesaistītajām komandām
* Gūto vārtu skaits spēlē starp iesaistītajām komandām
* FIFA Organizatoru komitejas izloze vai savstarpēja spēle (atkarīgs no pieejamā laika)

|  |
| --- |
| Komanda kvalificējās izslēgšanas turnīram |
| Komanda nekvalificējās izslēgšanas turnīram |

### A grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Urugvaja *(sastāvs)* | 3 | 2 | 1 | 0 | 4 | 0 | +4 | **7** |
|  Meksika *(sastāvs)* | 3 | 1 | 1 | 1 | 3 | 2 | +1 | **4** |
|  Dienvidāfrika *(sastāvs)* | 3 | 1 | 1 | 1 | 3 | 5 | -2 | **4** |
|  Francija *(sastāvs)* | 3 | 0 | 1 | 2 | 1 | 4 | -3 | **1** |

### B grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Argentīna *(sastāvs)* | 3 | 3 | 0 | 0 | 7 | 1 | +6 | **9** |
|  Dienvidkoreja *(sast.)* | 3 | 1 | 1 | 1 | 5 | 6 | -1 | **4** |
|  Grieķija *(sastāvs)* | 3 | 1 | 0 | 2 | 2 | 5 | -3 | **3** |
|  Nigērija *(sastāvs)* | 3 | 0 | 1 | 2 | 3 | 5 | -2 | **1** |

### C grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  ASV *(sastāvs)* | 3 | 1 | 2 | 0 | 4 | 3 | +1 | **5** |
|  Anglija *(sastāvs)* | 3 | 1 | 2 | 0 | 2 | 1 | +1 | **5** |
|  Slovēnija *(sastāvs)* | 3 | 1 | 1 | 1 | 3 | 3 | 0 | **4** |
|  Alžīrija *(sastāvs)* | 3 | 0 | 1 | 2 | 0 | 2 | -2 | **1** |

### D grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Vācija *(sastāvs)* | 3 | 2 | 0 | 1 | 5 | 1 | +4 | **6** |
|  Gana *(sastāvs)* | 3 | 1 | 1 | 1 | 2 | 2 | 0 | **4** |
|  Austrālija *(sastāvs)* | 3 | 1 | 1 | 1 | 3 | 6 | -3 | **4** |
|  Serbija *(sastāvs)* | 3 | 1 | 0 | 2 | 2 | 3 | -1 | **3** |

### E grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Nīderlande *(sastāvs)* | 3 | 3 | 0 | 0 | 5 | 1 | +4 | **9** |
|  Japāna *(sastāvs)* | 3 | 2 | 0 | 1 | 4 | 2 | +2 | **6** |
|  Dānija *(sastāvs)* | 3 | 1 | 0 | 2 | 3 | 6 | -3 | **3** |
|  Kamerūna *(sastāvs)* | 3 | 0 | 0 | 3 | 2 | 5 | -3 | **0** |

### F grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Paragvaja *(sastāvs)* | 3 | 1 | 2 | 0 | 3 | 1 | +2 | **5** |
|  Slovākija *(sastāvs)* | 3 | 1 | 1 | 1 | 4 | 5 | -1 | **4** |
|  Jaunzēlande *(sastāvs)* | 3 | 0 | 3 | 0 | 2 | 2 | 0 | **3** |
|  Itālija *(sastāvs)* | 3 | 0 | 2 | 1 | 4 | 5 | -1 | **2** |

### G grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Brazīlija *(sastāvs)* | 3 | 2 | 1 | 0 | 5 | 2 | +3 | **7** |
|  Portugāle *(sastāvs)* | 3 | 1 | 2 | 0 | 7 | 0 | +7 | **5** |
|  Kotdivuāra *(sastāvs)* | 3 | 1 | 1 | 1 | 4 | 3 | +1 | **4** |
|  Ziemeļkoreja *(sastāvs)* | 3 | 0 | 0 | 3 | 1 | 12 | -11 | **0** |

### H grupa

| Komanda | SP | U | N | Z | GV | ZV | +/- | Punkti |
| --- | --- | --- | --- | --- | --- | --- | --- | --- |
|  Spānija *(sastāvs)* | 3 | 2 | 0 | 1 | 4 | 2 | +2 | **6** |
|  Čīle *(sastāvs)* | 3 | 2 | 0 | 1 | 3 | 2 | +1 | **6** |
|  Šveice *(sastāvs)* | 3 | 1 | 1 | 1 | 1 | 1 | 0 | **4** |
|  Hondurasa *(sastāvs)* | 3 | 0 | 1 | 2 | 0 | 3 | -3 | **1** |

## Izslēgšanas turnīrs

|  |  |  |  |  |  |  |  |
| --- | --- | --- | --- | --- | --- | --- | --- |
|  | Astotdaļfināli |  | Ceturtdaļfināli |  | Pusfināli |  | Fināls |
|  |   |   |   |   |   |   |   |   |   |   |   |   |   |   |
|  | 26. jūnijs — Portelizabeta |   |   |  |   |   |  |   |   |  |
|  |
|  |  **Urugvaja** |  **2** |
|  | 2. jūlijs — Johannesburga |
|  |   Dienvidkoreja |  1 |   |
|  |  **Urugvaja** |  **1 (4)** |
|  | 26. jūnijs — Restenberha |
|  |   |   Gana |  1 (2) |   |
|  |   ASV |  1 |
|  |  | 6. jūlijs — Keiptauna |
|  |  **Gana** |  **2** |   |
|  |   Urugvaja |  2 |
|  | 28. jūnijs — Durbana |
|  |   |  **Nīderlande** |  **3** |   |
|  |  **Nīderlande** |  **2** |
|  | 2. jūlijs — Portelizabeta |  |
|  |   Slovākija |  1 |   |
|  |  **Nīderlande** |  **2** |
|  | 28. jūnijs — Johannesburga |
|  |   |   Brazīlija |  1 |   |
|  |  **Brazīlija** |  **3** |
|  |  | 11. jūlijs — Johannesburga |
|  |   Čīle |  0 |   |
|  |   Nīderlande |  0 |
|  | 27. jūnijs — Johannesburga |
|  |   |  **Spānija** |  **1** |
|  |  **Argentīna** |  **3** |
|  | 3. jūlijs — Keiptauna |  |
|  |   Meksika |  1 |   |
|  |   Argentīna |  0 |
|  | 27. jūnijs — Blumfonteina |
|  |   |  **Vācija** |  **4** |   |
|  |  **Vācija** |  **4** |
|  |  | 7. jūlijs — Durbana |
|  |   Anglija |  1 |   |
|  |   Vācija |  0 |
|  | 29. jūnijs — Pretorija |
|  |   |  **Spānija** |  **1** |   | Trešā vieta |
|  |  **Paragvaja** |  **0 (5)** |
|  | 3. jūlijs — Johannesburga |  | 10. jūlijs — Portelizabeta |
|  |   Japāna |  0 (3) |   |
|  |   Paragvaja |  0 |   Urugvaja |  2 |
|  | 29. jūnijs — Keiptauna |
|  |   |  **Spānija** |  1 |   |  **Vācija** |  **3** |
|  |  **Spānija** |  **1** |
|  |  |  |
|  |   Portugāle |  0 |   |
|  |

| 2010. gada Pasaules čempioni |
| --- |
|  **SPĀNIJA1. tituls** |

## Statistika un apbalvojumi

Čempionāta laikā tika gūti 145 vārti. Argentīnas izlases uzbrucējs Gonsalo Igvains vienīgais guva trīs vārtus vienā spēlē - tas bija 49. *hat-trick* pasaules čempionātu finālturnīrā. 4 spēlētāji guva visvairāk (5) vārtus, taču Zelta Futbolzābaka balvu kā rezultatīvākais spēlētājs ieguva Vācijas izlases uzbrucējs Tomass Millers jo bez 5 gūtajiem vārtiem viņš bija atdevis 3 rezultatīvas piespēles.

### Vārtu guvēji

|  |  |  |
| --- | --- | --- |
| 5 vārti* Tomass Millers
* Davids Vilja
* Veslijs Sneiders
* Djego Forlans

4 vārti* Gonsalo Igvains
* Miroslavs Kloze
* Roberts Viteks

3 vārti* Luišs Fabianu
* Lendons Donovans
* Luiss Alverto Svaress
* Asamoā Gjans

2 vārti* Karloss Tevess
* Brets Holmans
* Elanu
* Robinju
* Samuels Eto'o
* Lukašs Podolskis
* Keisuke Honda
* I Čhonjo
* I Čonsu
* Havjers Ernandess Balkasars
* Arjens Robens
* Kalu Uče
* Tjagu Mendešs
* Andress Injesta

1 vārti* Martins Demičelis
* Gabriels Heince
* Martins Palermo
* Tims Kehils
 | 1 vārti (turpinājums)* Huans
* Maikons
* Žans Bosežūrs
* Marks Gonsaless
* Rodrigo Miljars
* Didjē Drogba
* Salomons Kalu
* Kofi Ndri Romariks
* Jaja Ture
* Niklass Bendtners
* Deniss Rommedāls
* Jons Dāls Tomasons
* Džermens Defo
* Stīvens Džerards
* Metjū Apsons
* Florāns Maluda
* Kakau
* Arne Frīdrihs
* Marsels Jansens
* Sāmi Hedīra
* Mesuts Ezils
* Kevins Prinss Boatengs
* Sallijs Muntari
* Dimitris Salpingidis
* Vasilis Torosidis
* Daniele De Rosi
* Antonio Di Natāle
* Vinčenco Jakinta
* Fābio Kaljarella
* Jasuhito Endo
* Šindži Okadzaki
* Či Junnams
* Paks Čujons
* Paks Čisons
 | 1 vārti (turpinājums)* Kvavtemoks Blanko
* Rafaels Markess
* Klāss Jans Hintelārs
* Dirks Kijts
* Džovanni van Bronkhorsts
* Robins van Persijs
* Vinstons Rīds
* Šeins Smelcs
* Jakubu Aijegbeni
* Antolins Alkarass
* Kristians Riveross
* Enrike Vera
* Ugu Almeida
* Liedsons
* Rauls Meirelišs
* Krištianu Ronaldu
* Simau Sabrosa
* Milans Jovanovičs
* Marko Panteličs
* Kamils Kopūneks
* Valters Birsa
* Roberts Korens
* Zlatans Ļubijankičs
* Bongani Khumalo
* Katlego Mphela
* Siphive Čabalala
* Karless Pujols
* Maikls Bredlijs
* Klints Dempsijs
* Edinsons Kavani
* Alvaro Pereira
* Maksimiliano Pereira
 |

**Savos vārtos**:

* Daniels Agers (pret Nīderlandi)
* Paks Čujons (pret Argentīnu)

### Sodi

Turnīra laikā tiesneši parādīja 260 dzeltenās un 17 sarkanās kartītes. Visvairāk - 14 - kartītes tika parādītas finālspēlē, bet divās - Ziemeļkoreja pret Kotdivuāru un Vācija pret Spāniju - neviena. Kopumā tika piešķirti 17 11 metru soda sitieni.

### Balvas

* Zelta Bumba:  Djego Forlans
* Zelta Futbolzābaks:  Tomass Millers
* Zelta Futbolcimds:  Ikers Kasiljass
* Labākais jaunais spēlētājs:  Tomass Millers
* FIFA "Fair Play" balva:  Spānija

### Turnīra All-Star komanda

* Treneris
	+ Visente del Boske
* Vārtsargs
	+ Ikers Kasiljass
* Aizsargi
	+ Serhio Ramoss
	+ Karless Pujols
	+ Maikons
	+ Filips Lāms
* Pussargi
	+ Andress Injesta
	+ Šavi
	+ Bastians Šveinšteigers
	+ Veslijs Sneiders
* Uzbrucēji
	+ Djego Forlans
	+ Davids Vilja

## Skatīt arī

* "Waka Waka (This Time for Africa)"
* Vuvuzela

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: 2010. gada FIFA Pasaules kauss.
* Oficiālā FIFA Pasaules kausa 2010 mājaslapa (angliski)
* FIFA.com mājaslapā Arhivēts 2013. gada 20. novembrī, *Wayback Machine* vietnē. (angliski) / (vāciski) / (franciski) / (spāņu)